**BULETIN DE VOT PRIN CORESPONDENȚĂ (VOT DESCHIS)**

**PENTRU ADUNAREA GENERALĂ EXTRAORDINARĂ A ACȚIONARILOR („AGEA”)**

**ONE UNITED PROPERTIES S.A.**

din data de 15 octombrie 2025 ora 10:30 ora României (prima convocare) / 16 octombrie 2025 ora 10:30 ora României (a doua convocare)

Subsemnatul/Subsemnata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [nume și prenume al acționarului persoană fizică], identificat prin \_\_\_\_\_\_\_\_\_\_\_\_\_\_\_ [act de identitate], seria \_\_\_\_\_\_, numărul \_\_\_\_\_\_\_\_\_\_\_\_, emis de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_\_\_\_\_\_\_\_\_\_\_\_, domiciliat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sau

Societatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [denumirea acționarului persoana juridică], cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată în Registrul Comerțului sub nr. J\_\_\_\_\_\_\_\_\_\_\_\_\_\_\_\_\_\_\_\_\_\_, EUID: ROONRC.J\_\_\_\_\_\_\_\_\_\_\_\_\_\_\_\_\_\_\_\_\_\_, având Cod Unic de Înregistrare \_\_\_\_\_\_\_\_\_\_\_\_\_\_\_\_\_\_, reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_,

în calitate de acționar al **ONE UNITED PROPERTIES S.A.**, cu sediul social în Bucureşti Sectorul 1, Strada Maxim Gorki, Nr. 20, înregistrată la Oficiul Registrului Comerțului Bucureşti sub nr. J2007021705402, CUI 22767862, Identificator Unic la Nivel European (EUID): ROONRC.J2007021705402 capital social subscris și integral vărsat: 1.105.000.000 RON („**OUP**” sau „**Societatea**”),

deținător al unui număr de \_\_\_\_\_\_\_\_\_\_\_\_\_\_\_\_\_\_ acțiuni emise de Societate, reprezentând \_\_\_\_% din totalul acțiunilor emise de Societate și \_\_\_\_\_\_\_\_% din numărul total al drepturilor de vot,

având cunoștință de ordinea de zi a AGEA și materialele informative puse la dispoziția acționarilor de către Societate, în conformitate cu Articolul 208 din Regulamentul Autorității de Supraveghere Financiară nr. 5/2018 privind emitenții de instrumente financiare şi operațiuni de piață, îmi exercit votul prin prezentul document, după cum urmează:

1. **Punctul 1 de pe ordinea de zi, respectiv:**

Aprobarea alegerii dlui Alexandru-Victor Savi-Nims în calitate de secretar de ședință al AGEA și a dnei Alexandra Jianu în calitate de secretar tehnic al AGEA, ambii având datele de identificare disponibile la sediul Societății.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. **Punctul 2 de pe ordinea de zi, respectiv:**

Aprobarea ratificării Deciziei Consiliului de Administrație al Societății nr. 74 din data de 08.08.2025 prin care a fost aprobată constituirea unei fideiusiunii de către Societate în favoarea Băncii Comerciale Intesa Sanpaolo Romania SA pentru garantarea sumei suplimentare în cuantum de 4.571.173 EUR, precum și a celorlalte obligații de plată aferente acesteia, suma suplimentară fiind contractată de One Cotroceni Park S.R.L., o societate cu răspundere limitată, de la Banca Comercială Intesa Sanpaolo Romania S.A.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. **Punctul 3 de pe ordinea de zi, respectiv:**

Aprobarea autorizării Consiliului de Administrație să răscumpere acțiuni ale Societății prin desfășurarea uneia sau mai multor oferte publice de cumpărare cu plata în bani („**Ofertele Publice de Cumpărare**” și fiecare dintre acestea, o „**Ofertă Publică de Cumpărare**”), în scopul Reducerii Capitalului Social al Societății („**Programul aferent Ofertei/Ofertelor Publice de Cumpărare**”), sub condiția aprobării punctului 4 de pe ordinea de zi AGEA, în următoarele condiții:

* Valoarea agregată a Programul aferent Ofertei/Ofertelor Publice de Cumpărare va fi în valoare de maximum 884.000.000 RON;
* Programul aferent Ofertei/Ofertelor Publice de Cumpărare se va desfășura la un preț minim de 25 RON per acțiune și un preț maxim de 40 RON per acțiune;
* Programul aferent Ofertei/Ofertelor Publice de Cumpărare va avea în vedere răscumpărarea unui număr de acțiuni reprezentând maximum 20% din capitalul social al Societății;
* Programul aferent Ofertei/Ofertelor Publice de Cumpărare se va desfășura pentru o perioadă de maximum 18 luni de la data hotărârii AGEA adoptat în acest sens;
* Programul aferent Ofertei/Ofertelor Publice de Cumpărare va avea drept obiect doar acțiuni plătite integral;
* Prețul de cumpărare al acțiunilor în cadrul Ofertelor Publice va fi stabilit de către Consiliul de Administrație în conformitate cu prevederile legale aplicabile;
* Programul de Răscumpărare va fi finanțat din surse proprii sau prin contractarea unei finanțări bancare la nivelul Societății și/sau la nivelul unor subsidiare ale acesteia;
* Aprobarea prezentului punct de pe ordinea de zi AGEA și/sau a oricărei Oferte Publice nu va reprezenta o garanție că Societatea va derula efectiv Oferta Publică, decizia Consiliului de Administrație de a demara Oferta Publică depinzând de mai mulți factori (inclusiv condițiile de piață, factori macroeconomici, aprobarea de către ASF a documentației de ofertă publică și disponibilitatea surselor financiare necesare implementării).

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. **Punctul 4 de pe ordinea de zi, respectiv:**

Aprobarea reducerii capitalului social al Societății în temeiul art. 207 alin. (1) lit. c) din Legea nr. 31/1990 privind societățile, prin anularea unui număr de până la 22.100.000 acțiuni proprii având o valoare nominală individuală de 10 RON, reprezentând 20% din capitalul social al Societății, reprezentând toate acțiunile răscumpărate de către Societate în conformitate cu Oferta/Ofertele Publice de Cumpărare desfășurate în condițiile prevăzute la punctul 3 de pe ordinea de zi AGEA (“**Reducerea Capitalului Social**”).

Reducerea Capitalului Social va produce efecte după ce toate condițiile de mai jos vor fi îndeplinite:

1. ulterior constatării rezultatelor programului de răscumpărare acțiuni desfășurat în condițiile prevăzute la punctul 3 de pe ordinea de zi AGEA, Adunarea Generală Extraordinară a Societății va aproba valoarea exactă cu care se va reduce capitalul social al Societății și noua valoare a capitalului social al Societății ulterior reducerii și modificarea în mod corespunzător a Actului Constitutiv;
2. hotărârea Adunării Generale Extraordinare a Societății adoptate conform literei a) de mai sus este publicată în Monitorul Oficial al României, Partea a IV-a pentru o perioadă de cel puțin două luni; și
3. hotărârea Adunării Generale Extraordinare a Societății adoptate conform literei a) de mai sus este înregistrată la Oficiul Registrului Comerțului de pe lângă Tribunalul București.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. **Punctul 5 de pe ordinea de zi, respectiv:**

Aprobarea împuternicirii Consiliului de Administrație să emită orice hotărâre și să îndeplinească toate actele și faptele juridice necesare, utile și/sau oportune pentru aducerea la îndeplinire a hotărârilor ce urmează să fie adoptate în conformitate cu punctele 3 și 4 de pe ordinea de zi, inclusiv cu privire la următoarele aspecte:

* stabilirea structurii și perioadei de derulare a Ofertelor Publice, stabilirea și aprobarea prețului de cumpărare în cadrul Ofertelor Publice (în conformitate cu condițiile pieței, precum și aprobarea celorlalți termeni finali și condiții ale Ofertelor Publice), selectarea intermediarilor pentru Ofertele Publice, asigurarea redactării și publicării oricărui document de ofertă sau anunț, precum și negocierea, aprobarea și semnarea oricăror acte ce au legătură cu Ofertele Publice, după caz, negocierea și semnarea oricăror contracte cu intermediari și consultanți, îndeplinirea oricăror acte și fapte juridice necesare, utile sau oportune în legătură cu cele de mai sus;
* să aprobe orice contracte privind Ofertele Publice sau orice alte aranjamente, angajamente, documente de ofertă, orice contracte de agenție, de consultanță, certificate, declarații, registre, notificări, acte adiționale și orice alte acte și documente necesare, să îndeplinească orice formalități și să autorizeze și/sau să execute orice alte acțiuni necesare pentru a da efecte depline hotărârilor ce urmează să fie adoptate în conformitate cu punctele 3 și 4 de pe ordinea de zi;
* să împuternicească reprezentanți ai Societății pentru a semna orice astfel de documente, a îndeplini orice astfel de formalități și a îndeplini orice astfel de acțiuni; și
* să reprezinte Societatea în fața oricăror autorități și instituții competente (cum ar fi Oficiul Registrului Comerțului, Autoritatea de Supraveghere Financiară, Bursa de Valori București, Depozitarul Central S.A.) în legătură cu hotărârile ce urmează să fie adoptate în conformitate cu punctele 3 și 4 de pe ordinea de zi.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. **Punctul 6 de pe ordinea de zi, respectiv:**

Aprobarea stabilirii datei de:

* 4 noiembrie 2025 ca dată de înregistrare pentru identificarea acționarilor asupra cărora se răsfrâng efectele hotărârilor adoptate de către AGEA, în conformitate cu prevederile art. 87 alin. (1) din Legea nr. 24/2017 și
* 3 noiembrie 2025 ca “ex-date” calculată în conformitate cu prevederile art. 2 alin. (2) lit. (l) din Regulamentul nr. 5/2018.

Întrucât nu sunt aplicabile acestei AGEA, acționarii nu vor decide asupra celorlalte aspecte descrise de art. 176 alin. (1) din Regulamentul nr. 5/2018, cum ar fi data plății sau data participării garantate.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. **Punctul 7 de pe ordinea de zi, respectiv:**

Aprobarea împuternicirii membrilor executivi ai Consiliului de Administrație, acționând împreună sau individual, cu posibilitatea de subdelegare, ca în numele și pe seama Societății, cu putere și autoritate deplină, să semneze orice documente, inclusiv hotărârea AGEA, să depună si să solicite publicarea în Monitorul Oficial al României Partea a IV-a a hotărârii, să ridice orice documente, să îndeplinească orice formalități necesare în fața Oficiului Registrului Comerțului, precum și în fața oricărei alte autorități, instituții publice, persoane juridice sau fizice, precum și să execute orice operațiuni, în vederea aducerii la îndeplinire și asigurării opozabilității hotărârilor ce urmează să fie adoptate de către AGEA.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

[***NOTĂ****: Indicați votul Dvs. prin bifarea cu un „X” a uneia dintre căsuțele aferente variantelor „PENTRU”, „ÎMPOTRIVĂ” sau „ABȚINERE”, în funcție de opțiunea acționarului. În situația în care se bifează cu „X” mai mult de o căsuță sau nu se bifează nicio căsuță, votul respectiv este considerat nul/ nu se consideră exercitat*.]

**Anexez prezentului buletin de vot:**

* copia actului de identitate care să permită identificarea acționarului în registrul acționarilor ONE UNITED PROPERTIES S.A, la Data de Referință, eliberat de Depozitarul Central S.A. şi, daca e cazul, copia actului de identitate al reprezentantului legal (BI sau CI pentru cetățenii români, sau pașaport, permis de ședere pentru cetățenii străini), în cazul acționarilor persoane juridice sau persoane fizice lipsite de capacitate de exercițiu ori cu capacitate de exercițiu restrânsă; și
* în cazul acționarilor persoane juridice, copia certificatului constatator eliberat de registrul comerțului sau a oricărui document echivalent emis de către o autoritate competentă din statul în care acționarul persoană juridică este înmatriculat în mod legal, prezentat în original sau în copie conform cu originalul. Documentele care atestă calitatea de reprezentant legal al acționarului persoană juridică, vor fi emise cu cel mult 30 de zile înainte de Data de Referință, pentru a permite identificarea acționarului în lista acționarilor Societății eliberată de Depozitarul Central S.A. și care, în situația în care Depozitarul Central S.A. nu a fost informat la timp cu privire la schimbarea reprezentantului legal al acționarului, să dovedească calitatea de reprezentant legal al acționarului relevant.

Termenul limită pentru primirea de către Societate a buletinelor de vot prin corespondență pentru AGEA este 10 octombrie 2025.

Data prezentului buletin de vot prin corespondență: \_\_\_\_\_\_\_\_\_\_\_\_\_\_

Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_